
[bookmark: _Hlk180411306]TARILE NORDICE si BALTICE: Cinci Capitale, Doua Lumi
Stockholm – Marea Baltica – Helsinki – Golful Finic – Tallinn – Sigulda – Riga – Jurmala – Siauliai – Vilnius

LOT | 9 zile | 1549 EUR 
Perioada: 28 Iunie – 06 Iulie 2027 

Descoperim Nordul Europei, de la elegantele capitale Stockholm si Helsinki, la farmecul medieval al oraselor baltice – Tallinn, Riga si Vilnius. Traversam Marea Baltica si Golful Finic cu feribotul, exploram vechile centre istorice ale oraselor baltice si locuri cu totul diferite – de la statiunea Jurmala si Rezervatia Turaida, pana la Dealul Crucilor si Castelul Trakai. O calatorie in perioada speciala a Noptilor Albe, cand zilele lungi si lumina nordica ne insotesc de-a lungul intregului traseu. Cinci tari, cinci capitale si doua regiuni fascinante ale Europei – Scandinavia si Tarile Baltice, intr-un singur circuit.








Atractii uimitoare si experiente captivante:

· Intre istorie nordica si traditii scandinave: Descoperim Stockholm, capitala Suediei construita pe 14 insule, cu centrul sau medieval, Palatul Regal si simbolurile monarhiei suedeze, apoi exploram Helsinki, capitala Finlandei, cu Piata Senatului si Catedrala.
· Traversarea Marii Baltice –> Stockholm – Helsinki: Pornim intr-o croaziera de noapte la bordul vasului Tallink Silja Line, cu o cabina exterioara si cina tip bufet inclusa – o experienta aparte intre cele doua capitale nordice.
· Tallinn, Riga si Vilnius – trei capitale baltice cu povesti captivante: Exploram centre istorice cu personalitati diferite: Tallinnul medieval, Riga cu arhitectura Art Nouveau si Vilnius cu strazile sale istorice si atmosfera cosmopolita.
· Gusturile Nordului – de la bucataria scandinava la traditiile baltice: Descoperim contrastele gastronomice dintre Scandinavia si Tarile Baltice, de la preparatele pe baza de peste si fructe de mare la painea de secara, carnea, produsele locale si retetele traditionale ale regiunii.

Orar de zbor – compania LOT
Bucuresti – Stockholm / Vilnius – Bucuresti
	Data plecare
	Plecare
	Sosire
	Ora plecare
	Ora Sosire

	28.06.2027
	Bucuresti, H. Coanda
	Varsovia
	14:35
	15:25

	28.06.2027
	Varsovia
	Stockholm
	16:50
	18:40

	06.07.2027
	Vilnius
	Varsovia
	17:05
	17:10

	06.07.2027
	Varsovia
	Bucuresti, H. Coanda
	20:25
	23:15


*Orarul de zbor si compania aeriana pot suferi modificari.
Ziua 1 | 28 Iunie:  Bucuresti – Stockholm
Intalnire cu insotitorul de grup la Aeroportul Otopeni la ora 12:30 pentru imbarcare pe zborul LOT cu destinatia Stockholm, via Varsovia. Decolare la ora 14:35, escala in Varsovia si sosire in Stockholm la ora 18:40. Dupa formalitatile vamale si recuperarea bagajelor de cala ne vom transfera de la aeroport la hotel. Transfer la hotel si timp liber. Cazare la Quality Globe 4* sau similar Stockholm. Va recomandam sa profitati de perioada speciala a Noptilor Albe. Faceti o plimbare pe numeroasele poduri, admirand lumina difuza, inconfundabila, care transforma orasul intr-un decor de poveste, fie zi, fie noapte.

Ziua 2 | 29 Iunie: Stockholm – Croaziera pe Marea Baltica 
Mic-dejun. Incepem ziua cu un tur al Stockholmului, oras construit pe 14 insule, intre lacul Mälar si Marea Baltica. De la Fjällgatan admiram panorama asupra orasului, apoi continuam spre Gamla Stan, centrul istoric cu stradute inguste si pavate, unde se afla Palatul Regal si Catedrala. Descoperim si Primaria Stockholm, una dintre cladirile emblematice ale orasului, cunoscuta si pentru ceremonia anuala de decernare a Premiilor Nobel. Continuam spre Djurgården, insula cunoscuta pentru parcurile si muzeele sale. Timp liber pentru plimbare sau, optional, vizita la Muzeul Vasa (aprox. 25 EUR/persoana), care adaposteste vasul de razboi Vasa, recuperat dupa mai bine de trei secole de pe fundul marii si pastrat in conditii exceptionale. Dupa-amiaza, transfer la port si imbarcare pe Tallink Silja Line pentru croaziera de noapte spre Helsinki. Cina si cabina exterioara cu vedere la mare (clasa A),  va asigura o seara de neuitat, iar dimineata veti fi gata sa explorati urmatoarea capitala nordica.

Ziua 3 | 30 Iunie: Croaziera pe Marea Baltica - Helsinki
Mic-dejun la bord. Sosim in Helsinki, capitala Finlandei, si pornim intr-un tur al orasului alaturi de ghidul local. Descoperim Piata Senatului, dominata de Catedrala Luterana, si continuam spre alte repere ale orasului, precum Monumentul dedicat compozitorului Jean Sibelius, Stadionul Olimpic si Opera din Helsinki. Pentru cei care doresc sa descopere una dintre cele mai interesante constructii ale orasului, este disponibila optional vizita la Biserica Temppeliaukio (aprox. 8 EUR/persoana), cunoscuta drept „Biserica din Stanca”. Sapata direct in granit, biserica se remarca prin arhitectura neobisnuita si acustica sa. Dupa tur, transfer la hotel si timp liber pentru a explora orasul pe cont propriu. Cazare la hotel Clarion 4* sau similar.

Ziua 4 | 01 Iulie: Helsinki - Golful Finic - Tallinn
Mic-dejun. Ne luam ramas-bun de la Helsinki si ne indreptam spre port, de unde ne imbarcam pentru o mini-croaziera peste Golful Finic, catre Tallinn. Traversarea ne ofera ocazia de a admira privelistile asupra tarmurilor baltice si marcheaza trecerea catre o noua capitala fascinanta a regiunii. La sosirea in Tallinn, pornim intr-un tur al orasului insotiti de ghidul local. Descoperim Orasul Vechi medieval, cu strazile sale pitoresti, zidurile si turnurile de aparare pastrate de-a lungul secolelor. Vom admira Catedrala Alexander Nevsky, cu impresionantele sale cupole in stil rusesc, precum si Biserica Domului, unul dintre cele mai vechi lacasuri de cult din Estonia. Turul continua catre Castelul Toompea, complex medieval datand din secolele XIII–XIV si transformat, ulterior, in sediul Parlamentului Estoniei. Coboram apoi spre partea inferioara a orasului, unde descoperim Piata Primariei, dominata de eleganta Veche Primarie gotica din secolul al XV-lea, una dintre cele mai reprezentative cladiri ale Tallinnului. Vom vedea, de asemenea, farmacia istorica, cladirile Marii Bresle si ale Fratiei Capetelor Negre, marturii ale importantei comerciale a orasului in Evul Mediu. Cazare la hotel Hestia Europa 4* sau similar.

Ziua 5 | 02 Iulie: Tallinn
Mic-dejun. Timp liber pentru a continua descoperirea orasului pe cont propriu sau impreuna cu insotitorul de grup. Pentru cei care doresc sa descopere si o alta fata a capitalei Estoniei, recomandam o plimbare in Kadriorg, una dintre cele mai elegante zone ale orasului, cu parcul sau amplu, gradinile si Palatul Kadriorg, construit la inceputul secolului al XVIII-lea la ordinul tarului Petru cel Mare. Zona gazduieste si KUMU, principalul muzeu de arta al Estoniei.  Alternativ, recomandam explorarea cartierelor Kalamaja si Telliskivi, zone care combina atmosfera boema a vechiului Tallinn cu partea moderna si creativa a orasului. Accesul se poate face usor cu transportul public, iar zonele pot fi descoperite apoi la pas. Cazare la hotel Hestia Europa 4* sau similar.









Ziua 6 | 03 Iulie: Tallinn – Sigulda - Riga 
Mic-dejun. Ne luam ramas-bun de la Tallinn si ne indreptam spre Letonia, traversand peisajele pitoresti ale tarilor baltice. Prima oprire este in zona Sigulda, una dintre cele mai frumoase regiuni naturale ale Letoniei, situata in inima Parcului National Gauja. Vom vizita Rezervatia Muzeului Turaida, un important ansamblu istoric si cultural dominat de impresionantul Castel Turaida, construit in secolul al XIII-lea. Ridicat din caramida rosie si inconjurat de peisajele spectaculoase ale vaii raului Gauja, castelul pastreaza atmosfera medievala a regiunii si ofera privelisti superbe asupra naturii inconjuratoare. Continuam calatoria spre Riga, capitala Letoniei si una dintre cele mai fascinante destinatii ale regiunii baltice. Oras cu o bogata mostenire istorica si arhitecturala, Riga imbina eleganta cladirilor Art Nouveau cu farmecul centrului sau istoric si atmosfera vibranta a unei capitale moderne. Cazare la hotel Hestia Jugend 4* sau similar.

Ziua 7 | 04 Iulie: Riga - Jurmala
Mic-dejun. Pornim intr-un tur al capitalei Letoniei, insotiti de ghidul local, pentru a descoperi farmecul centrului vechi al orasului, cu strazile sale pietruite, pietele istorice si impresionantele cladiri medievale. Vom admira principalele repere, printre care Castelul Riga, Opera Nationala, Turnul Prafului, Poarta Suedeza si celebrul complex „Three Brothers”, cel mai vechi ansamblu de locuinte din Riga. Turul continua spre cartierul Art Nouveau, una dintre cele mai spectaculoase zone arhitecturale ale orasului, renumita pentru extraordinara concentrare de cladiri in stil Jugendstil. Vom traversa, de asemenea, zona verde a Canalului orasului si Bastionul, descoperind bulevardele elegante si atmosfera cosmopolita a capitalei. Dupa turul orasului, ne indreptam spre Jurmala, cea mai cunoscuta statiune de litoral a Letoniei, situata pe malul Marii Baltice. Urmeaza o dupa-amiaza dedicata relaxarii si descoperirii in ritm propriu. Fie ca alegem o plimbare pe promenada, o pauza la una dintre terasele si restaurantele statiunii sau cateva ore de relaxare pe plaja, fiecare isi poate petrece timpul asa cum isi doreste. Putem descoperi inclusiv si oferta locala de street food si cafenelele. Dupa-amiaza revenim la Riga. Cazare la hotel Hestia Jugend 4* sau similar.

Ziua 8 | 05 Iulie: Riga – Siauliai – Trakai – Vilnius 
Mic-dejun. Parasind Riga, ne continuam calatoria spre Lituania, cu o prima oprire in apropiere de Siauliai, la impresionantul Deal al Crucilor (Hill of Crosses). Acest loc unic, incarcat de simbolism si spiritualitate, a devenit de-a lungul timpului un important loc de pelerinaj, unde mii de cruci de diferite dimensiuni au fost asezate de credinciosi ca expresie a credintei, sperantei si memoriei. Continuam spre Trakai, fosta capitala medievala a Lituaniei, asezata intr-un peisaj spectaculos de lacuri si insule. Vom vizita Castelul Trakai, una dintre cele mai emblematice atractii ale tarii. Construit in secolele XIV–XV pe o insula din Lacul Galvė, castelul reprezinta un remarcabil exemplu de arhitectura defensiva medievala si a fost resedinta a marilor duci ai Lituaniei. Biletul de intrare la castel este inclus. Dupa vizita, continuam spre Vilnius, capitala Lituaniei si ultima etapa a circuitului nostru prin tarile baltice. Cazare la Best Western Vilnius 4* sau similar.

Ziua 8 | 06 Iulie: Vilnius - Bucuresti
Mic-dejun. Incepem ultima zi a circuitului cu un tur al capitalei Lituaniei, insotiti de ghidul local. Descoperim Vilnius, un oras cu o atmosfera aparte, in care istoria, arhitectura si spiritul creativ se intalnesc la fiecare pas. Turul ne poarta prin Piata Catedralei, dominata de impresionanta Catedrala din Vilnius si turnul sau, apoi spre Palatul Prezidential, Universitatea din Vilnius si Piata Primariei, una dintre cele mai frumoase piete ale centrului istoric. Vom admira, de asemenea, Biserica Sfintii Petru si Pavel, celebra pentru decoratiunile sale interioare spectaculoase, si vom descoperi Portile Zorilor, unul dintre simbolurile orasului. Vom ajunge si in Užupis, cartierul boem si neconventional al Vilniusului, cunoscut pentru atmosfera sa artistica, strazile pline de culoare si spiritul sau independent. Dupa turul orasului, ne indreptam spre aeroport pentru zborul de retur. Decolare din Vilnius la ora 17:05, cu escala la Varsovia. Decolare din Varsovia la ora 20:25, cu sosire la Bucuresti, Aeroportul Henri Coanda, la ora 23:15.

	TARIFE:
	calculate pentru un grup de 25 de platitori


    1549 euro/ adult in camera dubla; Supliment: 436 euro in camera single
    Reducere:  - 70 euro adult a 3-a persoana in camera dubla cu pat suplimentar; 
                        -200 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti-Stockholm, via Varsovia, compania LOT
· Bilet de avion Vilnius-Bucuresti,  via Varsovia, compania LOT 
· Taxe de aeroport, bagaj de mana 8kg  si bagaj de cala 20 kg;
· Transport cu autocar local conform itinerarului;
· Bilete de ferry-boat: Stockholm-Helsinki si Helsinki-Tallinn
· Cazare 8 nopti astfel:
1 noapte la hotel Quality Globe 4* sau similar Stockholm
1 noapte la bordul navei Tallink Silja – cabina exterioara cu vedere la mare
1 noapte la hotel Clarion 4* sau similar Helsinki
2 nopti la hotel Hestia Europa 4* sau similar Tallinn
2 nopti la hotel Hestia Jugend 4* sau similar Riga
1 noapte la hotel Best Western 4* sau similar Vilnius
· Mese: 8 x mic-dejun si 1 x  cina la bordul navei
· Vizitele si excursiile mentionate in program:
Tururi de oras cu ghizi locali: Stockholm, Helsinki, Tallinn, Riga si Vilnius
Croaziera pe Marea Baltica
Vizita la Rezervatia Muzeului Turaida
Mini-croaziera in Golful Finic din Helsinki catre Tallinn
Excursie la statiunea Jurmala
Excursie la Dealul Crucilor si castelul Trakai
· Bilete de intrare: Rezervatia Muzeului Turaida si Castelul Trakai
· Ghizi locali de limba engleza conform programului
· Insotitor roman de grup.

	
· Asigurare medicala si storno de calatorie (Recomandata!): Se poate incheia odata cu contractul de comercializare a pachetului de servicii turistice;
· Taxele de oras, acolo unde acestea se aplica – se achita local, la hotel.
· Mesele si bauturile, altele decat cele mentionate la „Servicii incluse”.
· Biletele de intrare la obiectivele turistice, altele decat cele mentionate la „Servicii incluse”.
· Bacsisuri pentru prestatorii locali (ex: soferi, personal hotelier, ghizi): aprox 5 EUR/persoana/zi 



GRUP standard: 25 persoane. Pentru un grup de 20-24 persoane, pretul se majoreaza cu 70 EURO/persoana; 19-15 persoane, pretul se majoreaza cu 110 EURO/persoana pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Pentru o rezervare ferma, va rog sa ne transmiteti urmatoarele date:
· Numele si prenumele complete si corecte, asa cum apar in cartea de identitate sau in pasaport.
· Adresa de resedinta, adresa de e-mail si numar telefon.
Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: CARTE DE IDENTITATE sau PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea.
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util.
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.





Prezentul document este parte integrate a contractului de prestari servicii.

